cyanic-selkie/wikianc huggingface dataset:
வினயா பிரசாத்
வினயா பிரசாத் (Vinaya Prasad) இவர் கர்நாடக மாநிலத்தைப் பூர்வீகமாகக் கொண்ட நடிகையாவார். இவர் 1988 ஆம் ஆண்டு முதல் கன்னட திரைப்படத்தில் தனது நடிப்புத் தொழிலை தொடங்கினார். பின்னர் கன்னடம், தமிழ், தெலுங்கு மற்றும் மலையாளம் போன்ற மொழிகளில் 60 படங்களுக்கும் மேல் நடித்துள்ளார். 1993 ஆம் ஆண்டில் சிறந்த நடிகைக்கான கர்நாடக மாநில திரைப்பட விருதை வென்றுள்ளார். இவர் தற்போது மலையாள மொழி படங்களில் நடித்துவருகிறார்.
வாழ்க்கை
வினயா பிரசாத் கர்நாடகாவில் உடுப்பியில் பிறந்து வளர்ந்தார். அவரது கணவர் ஜோதிபிரகாஷ், ஒரு தொலைக்காட்சி இயக்குனர் ஆவார்.
மேற்கோள்கள்
பகுப்பு:வாழும் நபர்கள் பகுப்பு:கன்னடத் திரைப்பட நடிகைகள் பகுப்பு:1966 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள்
மருதூர் ஊராட்சி, அரியலூர்
மருதூர் ஊராட்சி (Marudur Gram Panchayat), தமிழ்நாட்டின் அரியலூர் மாவட்டத்தில் உள்ள ஆண்டிமடம் வட்டாரத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5520 ஆகும். இவர்களில் பெண்கள் 2786 பேரும் ஆண்கள் 2734 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெடுங்குளம் வெள்ளக்கல்பட்டி மாரியம்மன் கோயில்
நெடுங்குளம் வெள்ளக்கல்பட்டி மாரியம்மன் கோயில் தமிழ்நாட்டில் சேலம் மாவட்டம், நெடுங்குளம் என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாள் முக்கிய திருவிழாவாக நடைபெறுகிறது.
தொட்டில்பட்டி மாரியம்மன் கோயில்
தொட்டில்பட்டி மாரியம்மன் கோயில் தமிழ்நாட்டில் சேலம் மாவட்டம், தொட்டில்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எஸ். பி. ஓஸ்வால்
'''எஸ்.பி. ஓஸ்வால்''' (S. P. Oswal) இவர் ஒரு இந்திய தொழிலதிபரும் மற்றும் வர்த்மான் குழுமங்களின் தற்போதைய தலைவருமாவார். வர்த்தக மற்றும் கைத்தொழில் துறைகளில் இவர் செய்த சேவைகளுக்காக இந்திய அரசு 2010 ல் இவருக்கு மூன்றாவது மிக உயர்ந்த குடிமக்கள் விருதான பத்ம பூசண் விருது வழங்கி கௌரவித்தது.
வாழ்க்கை
எஸ். பி. ஓஸ்வால் 1942 இல் பஞ்சாபில் பிறந்தார். இவர் பஞ்சாப் பல்கலைக்கழகத்தில் வணிகத்தில் முதுகலை பட்டதாரி பெற்றுள்ளார். இவர் அதில் தங்கப்பதக்கத்துடன் தேர்ச்சி பெற்றார். எண்பதுகளில், ஓஸ்வால் தனது குடும்பத்தின் வணிகக் குழுவான வர்த்மான் குழும நிறுவனத்தில் சேர்ந்தார். இவர் தற்போது அக்குழுவின் தலைவராக உள்ளார்.
எஸ். பி. ஓஸ்வால் வட இந்தியாவில் சுழல் தொழிலை வலுப்படுத்த பங்களித்ததாக கூறப்படுகிறது. 1983 ஆம் ஆண்டில் லூதியானா பங்குச் சந்தையை நிறுவியதன் பின்னணியில் இவர் இருந்ததாக் கருதப்படுகிறார். வர்த்மான் குழுமத்தை இந்திய வணிக சூழலில் முக்கியத்துவம் வாய்ந்த நிலைக்கு இட்டுச் சென்றதைத் தவிர, சமூக ரீதியாக பொருத்தமான பல முயற்சிகளிலும் ஓஸ்வால் ஈடுபட்டுள்ளார்.
ஓஸ்வால் சாகுன் என்பவரைத் திருமணம் செய்து கொண்டார். இத்தம்பதியருக்கு சுசிதா என்ற ஒரு மகள் இருக்கிறார். சுசிதாவின் கணவர் சச்சித் ஜெயின் என்பவரும் வர்த்மான் குழுமத்தின் நிர்வாக இயக்குநராக உள்ளார்.
கிராம தத்தெடுப்பு திட்டம்
பயிர்கள் பேரழிவு மற்றும் பருத்தி வயல்கள் சுருங்குவதால் பஞ்சாப் மாநிலம் 2001 ஆம் ஆண்டில் பருத்தி விளைச்சலில் திடீர் வீழ்ச்சியைக் கண்டது. எஸ். பி. ஓஸ்வால், பருத்தி விளைச்சலை விரும்பத்தக்க நிலைக்குக் கொண்டுவருவதற்கான ஒரு நடவடிக்கையாக, கிராம தத்தெடுப்புக்கான ஒரு முயற்சியைத் தொடங்கினார். இதன் மூலம் கிராமவாசிகளுக்கு மேம்பட்ட சாகுபடி நுட்பங்கள் மற்றும் மண் பரிசோதனை மற்றும் நீர் மற்றும் உர மேலாண்மை போன்ற ஆதரவு வழங்கப்பட்டது. பருத்தி விளைச்சலை மேம்படுத்துவதில் இந்த முயற்சி வெற்றிகரமாக இருப்பதாக தெரிவிக்கப்பட்டது. அப்போதைய இந்தியக் இந்திய குடியரசுத்தலைவராக இருந்த டாக்டர் டாக்டர் ஆ. ப. ஜெ. அப்துல் கலாம் தனது பேச்சில் இந்த முயற்சி குறித்து இரண்டு முறை குறிப்பிட்டுள்ளார். 2004 மே 11 தொழில்நுட்ப நாள் உரையிலும், 2005 சனவரி 26, அன்று இந்தியக் குடியரசின தின உரையிலும் பேசியுள்ளார்.. அவர் இந்த திட்டங்கள் நடைபெற்றுவரும் கெக்ரி பட்டர் என்ற கிராமத்திற்கும் 2005 டிசம்பர் 10 அன்று வருகை புரிந்தார்..
சிறீஅரவிந்தர் வணிக மற்றும் மேலாண்மை கல்லூரி
அரவிந்தரின் போதனைகளால் ஈர்க்கப்பட்ட எஸ். பி. ஓஸ்வால், லூதியானாவில் சிறீஅரவிந்தர் சமூக பொருளாதார மற்றும் மேலாண்மை ஆராய்ச்சி நிறுவனம் என்ற பெயரில் ஒரு அறக்கட்டளையை நிறுவினார். சிறீஅரவிந்தர் வர்த்தக மற்றும் மேலாண்மை கல்லூரி 2004 ஆம் ஆண்டில், அறக்கட்டளையின் கீழ், தொழில் சார்ந்த மற்றும் ஒழுக்கமான மேலாண்மை நிபுணர்களை உருவாக்க திறக்கப்பட்டது. இந்த கல்லூரி பஞ்சாப் பல்கலைக்கழகத்துடன் இணைக்கப்பட்டுள்ளது. எஸ். பி. ஓஸ்வால் 1996 இல் செயல்படத் தொடங்கிய இமாச்சலப் பிரதேசத்தின் பட்டியில் ஸ்ரீ அரவிந்தோ பப்ளிக் ஸ்கூல் என்ற பொதுப் பள்ளி அமைப்பதில் பங்களிப்பு செய்துள்ளார். இது1996 ல் செயல்படத் துவங்கியது.
நிம்புவா கிரீன்ஃபீல்ட் (பஞ்சாப்) நிறுவனம்
thumb| சண்டிகர் மற்றும் சுற்றியுள்ள வான்வழி புகைப்படம் மையத்தின் வலதுபுறத்தில் நிம்புவா கிரீன்ஃபீல்ட் (பஞ்சாப்) நிறுவனம் நூற்றாண்டின் தொடக்கத்தில், எஸ்பி ஓஸ்வால் அபாயகரமான கழிவுகளை அகற்றுவதற்கான சிக்கலைக் கையாள்வதற்காக ஒத்த எண்ணம் கொண்ட சில நிறுவனங்களை திரட்டினார். வர்த்மான் குழுமம் உட்பட ஒன்பது நிறுவனங்கள் முன்வந்து, பஞ்சாப் மாசு கட்டுப்பாட்டு வாரியம் மற்றும் இந்திய அரசாங்கத்தின் உதவியுடன், பொது வரையறுக்கப்பட்ட நிறுவனமான நிம்புவா கிரீன்ஃபீல்ட் (பஞ்சாப்) நிறுவனம் 2004 மார்ச் 1 அன்று துவங்கப்பட்டது. அபாயகரமான கழிவுகளை சேமித்தல், சுத்திகரித்தல் மற்றும் அகற்றுவதற்கான பொதுவான வசதிகளை உருவாக்குவதே நிறுவனத்தின் முதன்மை மையமாக இருந்தது.
புதிதாக உருவாக்கப்பட்ட நிறுவனம் 23 அக்டோபர் 2007 அன்று மொகாலியில் உள்ள நிம்புவா கிராமத்தில் ஒரு வசதியை அமைத்தது. தொடக்கத்தில் இருந்து 2013 ஜூலை 31, வரை 113763 டன் அபாயகரமான தொழில்துறை கழிவுகளை சுத்திகரித்து அப்புறப்படுத்தியதாக நிறுவனம் கூறுகிறது. இந்த கழிவு மேலாண்மை, 20 ஏக்கர் நிலத்தில் பரவியுள்ளது. இந்த வசதி 2030 வரை மதிப்பிடப்பட்டுள்ளது.
குறிப்புகள்
பகுப்பு:வாழும் நபர்கள் பகுப்பு:1942 பிறப்புகள் பகுப்பு:பத்ம பூசண் விருது பெற்றவர்கள்
நாகம்பந்தல் ஊராட்சி
நாகம்பந்தல் ஊராட்சி (Nagampanthal Gram Panchayat), தமிழ்நாட்டின் அரியலூர் மாவட்டத்தில் உள்ள ஆண்டிமடம் வட்டாரத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 792 பேர் ஆவர். இவர்களில் பெண்கள் 391 பேரும் ஆண்கள் 401 பேரும் அடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அறம் (திரைப்படம்)
அறம் 2017ஆம் ஆண்டில் ந. கோபி நயினார் இயக்கத்தில் வெளியான ஓர் இந்தியத் தமிழ்த் திரைப்படம். நயன்தாரா மாவட்ட ஆட்சியராக நடித்துள்ள இத்திரைப்படத்தில், காக்கா முட்டை திரைப்படத்தில் நடித்த ரமேஷ், விக்னேஷ் ஆகியோரும் நடித்துள்ளனர்.உலகம் முழுதும் 2017 நவம்பர் 10 அன்று வெளியானது.
வெளியீடு
2017 நவம்பர் 10 அன்று வெளியான இத்திரைப்படம் நேர்மறையான விமர்சனங்களைப் பெற்றதுடன் வணிக ரீதியாகவும் வெற்றி பெற்றது.
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:தமிழ் உண்மைத் திரைப்படங்கள்
பிரேம்சந்த் ரங்கசாலை
பிரேம்சந்த் ரங்கசாலை என்பது இந்தியாவின் பீகார் மாநிலம் பாட்னாவில் அமைந்துள்ள ஒரு நாடக அரங்கம் ஆகும். இது ராஜேந்திர நகரில் அமைந்துள்ளது.
வரலாறு
பீகார் அரசாங்கத்தால் 1971 ஆம் ஆண்டில் பிரேம்சந்த் ரங்கசாலை அரங்கம் அமைக்கப்பட்டது. கிழக்கு இந்தியாவின் மிகப்பெரிய நாடக அரங்குகளில் ஒன்றாக இவ்வரங்கம் கருதப்படுகிறது. 1972 ஆம் ஆண்டிற்குப் பிறகு, இங்குள்ள கலையரங்கத்தில் எந்த நாடகமும் நடத்தப்படவில்லை.
பீகாரின் சேக்ஸ்பியர் என்று அழைக்கப்பட்ட புகழ்பெற்ற நாடகக்கலைஞர் பீகார் மாநிலம் நாடகத்தில் தேசிய அளவிலான முக்கியத்துவம் பெற பெரிதும் பாடுபட்டார். ஆனால் பீகாரில் உள்ள இரு நாடக நிறுவனங்கள் கவனிப்பாரற்று சில காலம் இருந்தன. அவற்றுள் ஒன்று காளிதாஸ் ரங்கசாலை ஆகும். அக்காலகட்டம் வரை ரூ.5 இலட்சமே அது பெற்றதோடு, அடிப்படை வசதிகள் இல்லாமல் சில காலம் இருந்தது. அப்போது முதலமைச்சராக இருந்த கேதார்நாத் பாண்டே அவர்களால் நன்கொடையாகத் தரப்பட்ட நிலத்தில் ஆரம்பிக்கப்பட்ட இந்த ரங்கசாலையில் திவ்யா பட்டா, ஹீபா ஷா, ஷ்யாம் ஷர்மா, சஞ்சய் கபூர் ஆகியோரின் நாடகங்கள் நடைபெற்றன. ஆரம்பத்தில் அரசிடம் இருந்து எவ்வித நிதியும் பெறப்படவில்லை.
1974 ஆம் ஆண்டில் பிரேம்சந்த் ரங்கசாலையானது மத்திய ரிசர்வ் போலீஸ் படையிடம் ஒப்படைக்கப்பட்டது. பண்பாட்டு ஆர்வலர்கள் தொடர்ந்து அழுத்தம் கொடுத்ததன் பின்னர் அரங்கமானது மத்திய ரிசர்வ் போலீஸ் படையிடம் இருந்து விடுவிக்கப்பட்டது. அதன்பிறகு, நாடகங்கள் குறிப்பிட்ட கால இடைவெளியில் தொடர்ந்து அரங்கேற்றப்பட்டன.
2010 இல் நாடகசாலையானது மோசமான நிலையில் இருந்தது. இந்திய உருக்கு ஆணையம் ரூ.10 இலட்சத்தை நன்கொடையாக வழங்கியது. அப்போது ரங்கசாலையில் ரூ.40 இலட்சத்திற்கான உபகரணங்கள் இருந்தன. பலவற்றை மாற்ற அரசுக்கு வேண்டுகோள் விடுக்கப்பட்டும் எவ்வித நிதி உதவியும் பெறப்படாமல் இருந்தது.
2011 ஆம் ஆண்டில், அரங்கின் பகுதியில் ஒரு பெரிய புதுப்பித்தல் மற்றும் மேம்பாட்டுப்பணி நடைபெற்றது. அப்போது அதன் ஒட்டுமொத்த சீரமைப்பு செலவு ரூ. 5.91 கோடி என மதிப்பிடப்பட்டது. 2012 ஆம் ஆண்டளவில் மேலும் 100 இருக்கைகள் சேர்க்கப்பட்டு, அப்போது உள்ள இருக்கைத் திறனைக் காட்டிலும் உயர்ந்து 600 என்ற எண்ணிக்கையைத் தொட்டது. மேலும் புதுப்பித்தல் மேற்கொள்ளப்பட்டபோது அரங்கின் கட்டமைப்பும் மேம்படுத்தப்பட்டது. புதுப்பித்தலுக்குப் பிறகு, அதிநவீன அரங்கை பீகார் முதல்வர் நிதீஷ் குமார் 2012 பிப்ரவரி மாதம் திறந்து வைத்தார். அனைத்து நிலைகளிலும் தரம் மேம்படுத்தப்பட்ட நிலையில் அது அமைந்தது. இந்த பணியினை பீகார் மாநிலத்தின் கலை மற்றும் பண்பாட்டுத் துறை மேற்கொண்டது. இப்பணியை மேற்கொள்வதற்கு முன்பாக ரங்கசாலை மோசமான நிலையில் இருந்தது. பின்னரே இந்த சீரமைப்புப் பணிகள் மேற்கொள்ளப்பட்டன. கலை மற்றும் பண்பாட்டுத்துறையின் செயலர் இதனை மாநிலத்தின் மிகப்பெரிய பண்பாட்டு மையமாக மாற்றும் வகையில் இத்தகு பணிகள் நடைபெற்றதாகக் கூறினார். நடனம், இசை, பாடல் உள்ளிட்ட பலவகையான பண்பாட்டு நிகழ்வுகளை நடத்த ஆயத்தப்படும் வகையில் பணிகள் நடைபெற்றன. புதுப்பித்தலுக்குப் பின் நவீன ரகத்தைச் சேர்ந்த ஒளி அமைப்புகள், சிறப்பாக அமைந்த திரைகள், சுவர்கள் போன்றவை அமையும் வகையில் மேற்கொள்ளப்பட்டன என்ற அப்பணியோடு தொடர்பு கொண்ட பொறியாளர் கூறினார். பொது மற்றும் தனியார் பங்களிப்பு என்ற நிலையில் இதன் செயல்பாடுகள் மேற்கொள்ளப்படும்.
சிறப்பு
நகரில் அமைந்துள்ள முதன்மையான உள் அரங்கமாக இது கருதப்படுகிறது. மாநிலத்தில் உள்ள நாடகக் கலைஞர்கள் அறிந்த புகழ்பெற்ற இடங்களில் ஒன்றாகவும் இது கருதப்படுகிறது. தொடர்ந்து பண்பாட்டு நிகழ்வுகள் நடைபெற்று வரும் இந்த இடமானது முற்றிலும் குளிர் பதன வசதி செய்யப்பட்ட அரங்கமாக உள்ளது. அரங்கத்தின் உள் அமைப்பு நன்கு அலங்கரிக்கப்பட்டு காணப்படுகிறது. கலை ரசிகர்கள் ஒன்று சேருகின்ற இடமாகவும் தம் கருத்துகளைப் பரிமாறிக் கொள்கின்ற இடமாகவும் அமைந்துள்ளது. உரிய கட்டணத்தை செலுத்தி இந்த இடத்தை பண்பாட்டு நிகழ்வுகளுக்காக அனைவரும் பயன்படுத்திக்கொள்ளும் வசதி இங்கு உள்ளது.
குறிப்புகள்
பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள் பகுப்பு:பட்னா மாவட்டம்
குவாகம் ஊராட்சி
குவாகம் ஊராட்சி (Kuvagam Gram Panchayat), தமிழ்நாட்டின் அரியலூர் மாவட்டத்தில் உள்ள ஆண்டிமடம் வட்டாரத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3778 ஆகும். இவர்களில் பெண்கள் 1866 பேரும் ஆண்கள் 1912 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்ன வீடு
சின்ன வீடு (chinna veedu) 1985 ஆம் ஆண்டு பாக்யராஜ் கதை, திரைக்கதை,வசனம் எழுதி, இயக்கி, கதாநாயகனாக நடித்து வெளிவந்த தமிழ்த் திரைப்படம். வணிகரீதியில் வெற்றி பெற்ற திரைப்படம். நடிகை கல்பனா தமிழில் அறிமுகமான முதல் திரைப்படம். இவர் 1983 ஆம் ஆண்டு பாக்யராஜ் இயக்கத்தில் வெளியான முந்தானை முடிச்சு திரைப்படத்தில் கதாநாயகியாக அறிமுகமான ஊர்வசியின் சகோதரி ஆவார்.
கதைச்சுருக்கம்
மதனகோபால் (பாக்யராஜ்) மிக அழகான பெண்ணைத் திருமணம் செய்ய விரும்பும் இளைஞன். பெற்றோர்களின் வற்புறுத்தலால் அவன் விருப்பமின்றி பாக்யலட்சுமியைத் (கல்பனா) திருமணம் செய்யும் சூழல் ஏற்படுகிறது. பெண்ணின் நிழற்படத்தைப் பார்த்து அவள் மிகப் பருமனாக இருப்பதைக் கண்டு, தான் விரும்பியதுபோல் இல்லாததால் அதிர்ச்சியடைகிறான். திருமண நாளன்று தப்பித்துச்சென்று ராணுவத்தில் சேர நேர்காணலில் கலந்துகொள்ளச் சென்றவனைக் கண்டுபிடித்து அவன் சகோதரிக்கு பாக்யலட்சுமியின் சகோதரனைத் திருமணம் செய்வதால், மதனகோபாலுக்கும் கட்டாயப்படுத்தித் திருமணம் செய்துவைக்கிறார்கள்.
மரகதாம்பாள் என்ற பெண் வங்கியில் வாங்கிய கடனைக்கேட்டுச் செல்லும் மதனகோபாலிடம் அவளின் பேத்தி பானு(அனு) தாங்கள் இருவரும் பணக்கஷ்டத்தில் இருப்பதாகக் கூறுகிறாள். இதனால் இரக்கப்பட்டு வங்கியில் கடனைத் திரும்பிச் செலுத்த காலநீட்டிப்புப் பெற்றுத்தருகிறான். இதனால் பானுவுடன் நெருக்கமாகப் பழகத்துவங்கி அவள் வீட்டுக்கு அடிக்கடி வருகிறான். பானுவுடன் உறவுகொள்ளும் அவனைத் திருமணம் செய்துகொள்ளச் சொல்கிறாள். அவன் ஏற்கனவே திருமணமானவன் என்பதை அறிந்து அதிர்ச்சியாகிறாள். ஒரு குடும்பப்பெண்ணின் வாழ்க்கையைக் கெடுத்துவிட்டதாக எண்ணி அங்கிருந்து வெளியேறுகிறான். ஆனால் பானு பாலியல் தொழில் செய்து சம்பாதிப்பவள். மரகதாம்பாள் அவளுடைய வேலைக்காரி. இவர்கள் இருவரும் திட்டமிட்டு மதனகோபாலை தங்கள் சதிவலையில் சிக்கவைத்துள்ளார்கள். இதே சமயம் பாக்கியலட்சுமி கர்ப்பமானதால் அவள் மீது அன்போடு நடந்துகொள்கிறான். மதனகோபால் தன்னை சந்திக்கவராததால் தன்னிடமிருந்து தப்பிக்க விடக்கூடாது என என்னும் பானு தான் கர்ப்பமாக இருப்பதால் தன்னைத் திருமணம் செய்துகொள்ளும்படி மிரட்டுகிறாள். விபச்சார வழக்கில் தன்னை கைது செய்ய வரும் காவல்துறையிடம் தான் மதனகோபாலின் மனைவி என்று சொல்வதை மதனகோபாலும் ஒத்துக்கொள்கிறான்.
இந்தச் செய்தியறிந்த மதனகோபாலின் குடும்பத்தினர் அவனைத் திட்டுகின்றனர். ஆனாலும் பாக்கியலட்சுமி தன் கணவன்மீது நம்பிக்கையுடன் இருக்கிறாள். பானுவின் பித்தலாட்டத்தை கையும் களவுமாக பிடிக்கும் மதனகோபால் இனி தன் வாழ்வில் தலையிடக்கூடாது என்று எச்சரிக்கிறான். இதனால் கோபமடையும் பானு தன்னை இரண்டாம் திருமணம் செய்து ஏமாற்றிவிட்டதாக அவன்மீது காவல்நிலையத்தில் புகார் செய்ய அவன் கைது செய்யப்படுகிறான். பாக்கியலட்சுமி தன் கணவனை விட்டுவிடும்படி பானுவிடம் வைக்கும் வேண்டுகோளைப் புறக்கணித்து நீதிமன்றத்தில் சந்திக்கலாம் என்கிறாள். நீதிமன்றத்தில் இதற்குமுன் பானு நிறையபேர் ஏமாற்றப்பட்டுள்ளதை ஆதாரத்தோடு நிரூபிக்கும் பாக்கியலட்சுமி வழக்கில் வெற்றி பெறுகிறாள். இதனால் பாக்யலட்சுமியை பழிவாங்க அவளைக் கொல்லத் திட்டமிடுகிறாள் பானு. இதை அறிந்து பானுவைக் காப்பாற்ற வருகிறான் மதனகோபால். அந்த சண்டையில் கணவனைக் காப்பாற்றச் செல்லும்போது நிறைமாத கர்ப்பிணியான பாக்கியலட்சுமி படுகாயமடைகிறாள். பின் மருத்துவமனையில் தீவிர சிகிச்சைக்குப் பிறகு அவளுக்குக் குழந்தை பிறக்கிறது. அதன்பின் மகிழ்ச்சியுடன் குடும்பம் நடத்துகின்றனர்.
தயாரிப்பு
நடிகை கல்பனா தமிழில் அறிமுகமான முதல் திரைப்படம். இவர் 1983 ஆம் ஆண்டு பாக்யராஜ் இயக்கத்தில் வெளியான முந்தானை முடிச்சு திரைப்படத்தில் கதாநாயகியாக அறிமுகம் ஆன ஊர்வசியின் சகோதரி ஆவார். தன் 23 வயதில் பாக்கியராஜின் தாயாக வயதானத் தோற்றத்தில் கோவை வட்டார வழக்கில் பேசிச் சிறப்பாக நடித்து பெரும் பாரட்டைப் பெற்றார் கோவை சரளா. தமிழ் திரைப்படங்களில் முதல் பெண் ஒளிப்பதிவாளராக பி.ஆர்.விஜயலட்சுமி இப்படத்தில் அறிமுகம் ஆனார் என்பது குறிப்பிடத்தக்கது.
சர்ச்சை
2018ல் விஜய் நடிப்பில் உருவான சர்கார் திரைப்படம் வெளியாவதற்கு முன்பு ஏற்பட்ட அப்படத்தின் கதை தொடர்பான சர்ச்சையில் பேட்டியளித்த இயக்குனர் ஏ. ஆர். முருகதாஸ் சின்ன வீடு திரைப்படத்தின் கதையும் அதற்கு முன்னர் வெளியான கோபுரங்கள் சாய்வதில்லை திரைப்படத்தின் கதையையும் ஒப்பிட்டு கேள்வி எழுப்பியிருந்தார். இதுகுறித்து எழுத்தாளர் சத்யப்ரியன், இந்த சர்ச்சைகளுக்கு முன்பே பாக்யராஜ் ஒரு மேடையில் பேசியத்தைக் குறிப்பிடுகிறார். "முந்தானை முடிச்சு படத்திற்கு முன்பே ஏ.வி.எம் நிறுவனத்திற்கு சின்ன வீடு படத்தை எடுக்க விரும்பியதாகவும், படத்தின் பெயர் காரணமாகவும், கலைமணி அவர்கள் இதேபோல் கதையை சொந்தப்படமாக எடுப்பதை அறிந்த ஏ.வி.எம் அதில் குறுக்கிட விரும்பாததால் முந்தானை முடிச்சு படத்தை இயக்கினேன்" என்று பாக்யராஜ் பேசியுள்ளார்
வெளி இணைப்புகள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:தகாத உறவுத் திரைப்படங்கள் பகுப்பு:கே.பாக்யராஜ் இயக்கிய திரைப்படங்கள்
அருணி ராஜபக்ச
அருணி மதூசா ராஜபக்ச (சிங்களம்: අරුණි රාජපක්ෂ; ஆங்கிலம்: Aruni Madusha Rajapaksha, பிறப்பு 5 சனவரி 1984) இலங்கை திரைப்பட நடிகையும், மாடல் அழகியும், தொலைகாட்சித் தொகுப்பாளரும் ஆவார். 2007 ஆம் ஆண்டு இலங்கை அழகி பட்டத்தை வென்று 2008 ஆம் ஆண்டு பிரபஞ்ச அழகி அணிவகுப்பில் இலங்கையை பிரதிநிதித்துவ படுத்தி கலந்து கொண்டார். இவர் 2007ஆம் ஆண்டு சர்வதேச அழகி போட்டியிலும் பங்குபற்றி தரப்படுத்தலில் முதல் 15 இற்குள் இடம் பிடித்தார்.
ஆரம்பகால வாழ்கை
அருணி ராஜபக்ச இலங்கையில் கண்டியில் பிறந்தார். இவரின் தந்தை ஓய்வு பெற்ற காவல்துறை அதிகாரி ஆவார். அருணி கண்டியில் அமைந்துள்ள சுவர்ணமாலி மகளிர் வித்தியாலயத்தில் கல்வி கற்றார். இவர் பாடசாலை நாட்களில் போதை ஒழிப்பு செயற்றிட்டங்களில் பங்கு பற்றியுள்ளார். கலைப்பிரிவில் கல்விகான பொது சான்றிதழ் மேலிநிலைத் தேர்விற்குப் பின் தொழில் நுட்ப கல்லூரியில் சேர்ந்தார். இவர் ஆடை அலங்கார அணி வகுப்புகளில் கலந்து கொண்டமை மாடலிங் துறையில் நுழைய வழி வகுத்தது.
அழகுராணியாக
2004 ஆம் ஆண்டு உடரட்ட மனிக்கே பட்டத்தை வென்றார். 2005 ஆம் ஆண்டு கேப்ரி அழகுராணியாக கீரிடம் சூடினார். இதுவே அவரது மாடலிங் துறையில் கிடைத்த முதல் வெற்றியாகும்.
2008 ஆம் ஆண்டில் பிரபஞ்ச அழகி போட்டியில் பங்குபற்றினார்.
2007 ஆம் ஆண்டு சீனாவில் நடைபெற்ற சுற்றுலா ராணி ( Tourism Queen ) போட்டியிலும் ஜப்பானில் நடைபெற்ற சர்வதேச ராணி போட்டியிலும் பங்குபற்றினார்.
2012 ஆம் ஆண்டு சீனாவில் நடைபெற்ற உலகின் மணப்பெண் போட்டியில் மூன்றாவது இடத்தை பிடித்தார்.
தொகுப்பாளராக
ஹிரு தொலைகாட்சியில் ‘நிவாடுவட டிரவல் எகக்’ எனும் நிகழ்ச்சியை தொகுத்து வழங்கினார்.
வெளியிணைப்புகள்
பகுப்பு:சிங்களவர் பகுப்பு:வாழும் நபர்கள் பகுப்பு:1984 பிறப்புகள் பகுப்பு:சிங்களத் திரைப்பட நடிகைகள்
சுமிதா தாண்டி
சுமிதா தாண்டி (Smita Tandi) (பிறப்பு: 1992) சத்தீசுகர் மாநிலத்தில் உள்ள ஒரு இந்தியக் காவலர் ஆவார். மருத்துவ சிகிச்சைக்கு பணம் செலுத்த முடியாத மக்களுக்கு உதவ இவர் ஒரு நிதியை அமைத்தார். இவரது மனிதாபிமான முயற்சிகளை அங்கீகரிக்கும் விதமாக 2016இல் நாரி சக்தி விருதைப் பெற்றார்.
தொழில்
இவர் காவல் துறையில் காவலராகப் பணிபுரிகிறார். 2013ஆம் ஆண்டில் காவல்துறையில் பணிபுரிந்த இவரது தந்தை நோய்வாய்ப்பட்டபோது, இவரது குடும்பத்தினரால் சிகிச்சையளிக்க முடியாத நிலையில் இறந்தார். அவரது நினைவாக, மருத்துவ சிகிச்சையை அணுக முடியாதவர்களுக்காக "ஜீவன்தீப்" என்ற நிதியை அமைத்தார். 2015ஆம் ஆண்டில் இந்த நிதியை மேம்படுத்துவதற்காக இவர் ஒரு முகநூல் கணக்கை ஆரம்பித்தார். இருபது மாதங்களுக்குப் பிறகு கிட்டத்தட்ட 7.2 லட்சம் பேர் இவரைப் பின்தொடர்பவர்களாக இருந்தனர். இவர், உதவிக்கான வேண்டுகோளைப் பெறும்யைத் தெரிந்து கொண்டு அதைப் பற்றி முகநூலில் இடுகையிட்டு நிதிக்காக முறையீடு செய்கிறார்.
இவரது மனிதாபிமான முயற்சிகளை அங்கீகரிக்கும் விதமாக 2016இல் இந்திய அரசு நாரி சக்தி விருதை வழங்கியது இவரது செயல்பாட்டைப் பற்றி இவரது உயர் அதிகாரிகள் கேள்விப்பட்ட பிறகு, இவர் பிலாய் பெண்கள் உதவி மையத்தில் சமூக ஊடகப் புகார்களைக் கையாளும் பிரிவுக்கு பணியமர்த்தப்பட்டார்.
சொந்த வாழ்க்கை
1992களில் பிறந்த இவர், இந்திய மாநிலமான சத்தீசுகரிலுள்ள துர்க் என்ற நகரத்தில் வசிக்கிறார். இவர் கைப்பந்தாட்டத்தில் சத்தீசுகரை பிரதிநிதித்துவப்படுத்துகிறார். 2018 ஆம் ஆண்டில், பிலாசுப்பூர் மற்றும் பாடப்பாரா இடையே தொடர்வண்டியில் தனக்கு நடந்த பாலியல் துன்புறுத்தலைப் பற்றி புகார் அளித்தார். இவரைத் தாக்கியவர் இரயில்வே பாதுகாப்பு படையால் கைது செய்யப்பட்டார்.
மேற்கோள்கள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:நாரி சக்தி விருது பெற்றவர்கள் பகுப்பு:சத்தீசுகர் நபர்கள்
கூழையூர் பழனி ஆண்டவர் கோயில்
கூழையூர் பழனி ஆண்டவர் கோயில் தமிழ்நாட்டில் சேலம் மாவட்டம், கூழையூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரவீந்திர பரிஷத்
ரவீந்திர பரிஷத் (Rabindra Parishad) என்பது இந்தியாவின் பாட்னாவில் பீர் சந்த் படேல் பாதையில் உள்ள ஒரு பல்நோக்கு பண்பாட்டு மையமாகும்.
நோக்கம்
குருதேவ் தாகூரின் சிந்தனை, தத்துவம் மற்றும் கருத்துக்களை பரப்புவதற்காக ஒரு கலாச்சார நிறுவனத்தை நிறுவ 1947 இல் பாட்னாவின் ஒரு சில அறிஞர்களால் உணரப்பட்டு அதற்கான கருதுகோள் முன்வைக்கப்பட்டது. ரவீந்திர சங்கீத் மற்றும் மணிப்பூரி நடனம் ஆகியவற்றை சிறப்பாக வழங்க வேண்டும் என்பது முக்கியமான எண்ணமாக இருந்தது. இதுவே ரவீந்திர பரிஷத்தை நிறுவ இது வழிவகுத்தது. இது பாட்னாவில் உள்ள ஒரு முக்கியமான நாடக அரங்காகும். அங்கு பல்வேறு கலாச்சார மற்றும் நாடக நடவடிக்கைகள் வழக்கமான இடைவெளியில் நடைபெறுகின்றன. குரு ரவீந்திரநாத் தாகூரின் கருத்துக்கள், இலக்கியம், பாடல்கள் மற்றும் பிற படைப்புகளை சாமானியர்களுக்கு குறிப்பாக புதிய தலைமுறையினருக்கு பரப்பும் நோக்கில் இந்த அமைப்பு நிறுவப்பட்டது.
ரவீந்திரநாத் தாகூரின் பெயரைக் கொண்டு அமைந்துள்ள இந்த பரிஷத் 1948 ஆம் ஆண்டில் நிறுவப்பட்டது. இந்த கட்டிடத்தில் ஒரு இசைப்பள்ளி உள்ளது. அந்த இசைப்பள்ளி, கீத் பவன் என அழைக்கப்படுகிறது. தாகூர் எழுதிய நூல்களும் அவரைப் பற்றிய நூல்களையும் கொண்ட ஒரு நூலகம் இங்கு உள்ளது. மேலும் ரவீந்திர பவன் என்று அழைக்கப்படும் ஒரு அரங்கம் இங்கு உள்ளது. இந்த நாடக அரங்கமானது பாட்னாவில் ஒரு முக்கியமான அரங்கமாகும்.இங்கு பண்பாட்டு மற்றும் நாடக நிகழ்வுகள் தொடர்ந்து நடத்தப்பட்டு வருகின்றன. நாடக நிகழ்வுகளில் நேரடி இசை, நகைச்சுவை, நடனம், காட்சி கலை, மற்றும் குழந்தைகள் நிகழ்வுகள் உள்ளிட்ட பல நிகழ்வுகள் நடத்தப்பட்ட வருகின்றன.
மேம்பாடு
1957 ஆம் ஆண்டில், குருதேவ் தாகூரின் மருமகள் ரோமா சக்ரவர்த்தியின் வேண்டுகோள்படி ரவீந்திர பரிஷத்தின் இசைப் பிரிவிற்கு கீதா பவன் என்று பெயர் சூட்டப்பட்டது. ரவீந்திர பவனின் கட்டுமானம் 1955 இல் தொடங்கியது. போதிய நிதி இல்லாததால் அதன் ஒரு பகுதியை முடிக்க பல ஆண்டுகள் தாமதம் ஆனது. 1958 ஆம் ஆண்டில் மாநில அரசு இதற்காக அதிக நிலங்களை வழங்கியது. 1981 ஆம் ஆண்டில் கீதா பவன் கட்டுவதற்கு மத்திய அரசும், பீகார் அரசும் மானியங்களை வழங்கின. அப்போதைய பீகார் முதல்வர் டாக்டர் ஜகந்நாத் மிஸ்ரா அந்தக் கட்டிடத்திற்கான அடிக்கல்லை நாட்டினார். 1989 ஆம் ஆண்டுவாக்கில், முன்மொழியப்பட்ட மூன்று மாடி கட்டிடத்தின் தரை தளம் தயாரானது. அதற்கான துவக்க விழாவை அப்போதைய பீகார் ஆளுநராக இருந்த ஸ்ரீ ஜெகந்நாத் பஹாடியா முன்னிலையில் 16 மே 1989 ஆம் நாளன்று நடத்தப்பட்டது.
காலமெல்லாம் காதல் வாழ்க
காலமெல்லாம் காதல் வாழ்க (Kaalamellam kathal vazha) சிவசக்தி பாண்டியன் தயாரித்து ஆர். பாலு இயக்கி 1997 இல் வெளிவந்த தமிழ் காதல் படமாகும். இதில் முரளி கதாநாயகனாக நடிக்க அறிமுக நாயகி கெளசல்யா நாயகியாக உடன் நடித்துள்ளார். மேலும் ஜெமினி கணேசன், மணிவண்ணன், சார்லி மற்றும் விவேக் ஆகியோரும் உடன் நடித்துள்ளனர். இப்படம் 275 நாட்களுக்கு மேல் வெற்றிகரமாக ஓடியது. இது கன்னடத்தில் ரமேஷ் அரவிந்த்.ஸ்ரீ லட்சுமி ஆகியோர் நடிப்பில் "குசலவே சேமவே " என்ற பெயரில் வெளிவந்த படத்தின் மறு ஆக்கமாகும்.
ரவீந்திர பரிஷத்
மேம்பாடு
2008 முதல் 2010 வரை, தியேட்டர் ஒரு பெரிய புதுப்பித்தல் பணி மேற்கொள்ளப்பட்டது. ஒட்டுமொத்த சீரமைப்பு செலவு ரூ.1.5 கோடி என மதிப்பிடப்பட்டது. 2009 ஆம் ஆண்டில், இந்நிறுவனத்திற்கு மாநில அரசு சிறப்பு நிதியை ஒதுக்கியது. அதனைக் கொண்டு 80% கட்டிடம் இடிக்கப்பட்டு புதிய ஆடிட்டோரியம் கட்டப்பட்டது. ஆடிட்டோரியத்தின் 1000 பேர் அமர்கின்ற வசதி உள்ளது. இது முழுமையாக குளிரூட்டப்பட்ட மற்றும் மேடை அகலப்படுத்தப்பட்டுள்ளது. புதுப்பித்தலுக்குப் பிறகு, ஆடிட்டோரியத்தின் இருக்கை திறன் 655 இலிருந்து 1,000 ஆக உயர்த்தப்பட்டது, மேலும் தியேட்டரின் கட்டமைப்பும் மேம்படுத்தப்பட்டது. பிப்ரவரி 2011 இல், அதிநவீன ஆடிட்டோரியத்தை பீகார் முதல்வர் நிதீஷ் குமார் திறந்து வைத்தார்.
காலமெல்லாம் காதல் வாழ்க
கதைச் சுருக்கம்
ஜீவா (முரளி) வீட்டின் தேவை அதிகமாக உள்ள நடுத்தரக் குடும்பத்தைச் சேர்ந்த ஒரு கல்லூரி மாணவன். அவன் பாடகனாகவும் உள்ளான். அவனது இசைத் திறமையைக் கண்டு கெளசல்யா என்ற பணக்கார பெண் அவன் மேல் (கெளசல்யா) மந்திரத்தால் மயங்கியவள் போல நடந்து கொள்கிறாள். அவனது திறமையை பாராட்டி அவன் தங்கியிருக்கும் விடுதிக்கு தொலைபேசியில் அவனை அழைத்து பாராட்டுகிறாள். தொலைபேசியில் பேசிய கௌசல்யாவின் குரல் அவனுக்குள் வியக்கத்தக்க வகையில் மிகத் தீவிரக் காதலாக மாறுகிறது. காதல் கொண்ட அவன் பைத்தியமாக அலைகிறான். அவளை நேரில் காண விரும்புகிறான்.
ரவீந்திர பரிஷத்
பண்பாட்டு நிகழ்வுகள்
ரவீந்திர பரிஷத் தன்னுடைய 65 ஆண்டுகளை நிறைவு செய்து, பாரம்பரியத்தை கடைப்பிடித்து, பலவிதமான பண்பாட்டு நிகழ்வுகளுக்கு ஏற்பாடு செய்து வருகிறது. இது பள்ளிகள் மற்றும் கல்லூரிகள் உள்ளிட்ட பல்வேறு அமைப்புகளில் பல பண்பாட்டு நிகழ்வுகளைத் தொடர்ந்து நடத்தி வருகிறது.
காலமெல்லாம் காதல் வாழ்க
தயாரிப்பு
தயாரிப்பாளர் சிவசக்தி பாண்டியன் தனது முந்தைய படமான காதல் கோட்டை என்ற படத்தில் இடம் பெற்ற பாடலின் தலைப்பைக் கொண்டு இப்படத்திற்குப் பெயர் சூட்டினார். நடிகை கெளசல்யாவிற்கு இது அறிமுகப்படமானது.
வெளியீடு
" இது போன்ற நகைச்சுவைத் திரைப்படத்தை பார்த்தே வெகுநாளாகிறது என்றும், சராசரிக்கும் மேலான நல்ல இசையையும், வெகு துல்லியமான ஒளிப்பதிவையும் இதில் நாம் காணலாம்" என இந்தோலிங்க்.காம் என்ற வலைத்தளம் விமர்சனம் செய்தது." "காதல் கோட்டை" (1996) அதையடுத்து "காலமெல்லாம் காதல் வாழ்க" ஆகிய படங்களின் மிகப்ப பெரிய வெற்றிக்குப் பின்னர் சிவசக்தி பாண்டியன் " காதலே நிம்மதி " என்ற ஒரு காதல் படத்தையே தான் மீண்டும் எடுக்கப் போவதாக கூறினார்(
ஒலிப்பதிவு
இசையமைப்பாளர் தேவாவின் இசை ரசிகர்களால் பெரும் வரவேற்பைப் பெற்றது. படத்தின் பாடல்களை தேவா, பழனிபாரதி மற்றும் பொன்னியின் செல்வன் ஆகியோர் எழுதியுள்ளனர்.
மேற்கோள்கள்
பகுப்பு:1997 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள்
கோவில்வாழ்க்கை ஊராட்சி
கோவில்வாழ்க்கை ஊராட்சி (Kovilvalkkai Gram Panchayat), தமிழ்நாட்டின் அரியலூர் மாவட்டத்தில் உள்ள ஆண்டிமடம் வட்டாரத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1679 ஆகும். இவர்களில் பெண்கள் 824 பேரும் ஆண்கள் 855 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இருகாலூர் செல்லாண்டியம்மன் கோயில்
இருகாலூர் செல்லாண்டியம்மன் கோயில் தமிழ்நாட்டில் சேலம் மாவட்டம், இருகாலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டெட்ராமெத்தில்குவானிடின்
டெட்ராமெத்தில்குவானிடின் (Tetramethylguanidine) என்பது HNC(N(CH3)2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாக்க் காணப்படும் இச்சேர்மம் ஒரு வலிமையான காரமாகும். குறிப்பாக அமீன்களைக் காட்டிலும் அதிக காரத்தன்மையை இது கொண்டிருக்கிறது. இது 1,1,3,3-டெட்ராமெத்தில்குவானிடின் என்றும் அழைக்கப்படுகிறது
டெட்ராமெத்தில்தயோயூரியாவிலிருந்து கந்தக-மெத்திலேற்றமும் அமீனேற்றமும் செய்து டெட்ராமெத்தில்குவானிடின் தயாரிக்கப்படுகிறது. ஆனால் மாற்று தயாரிப்பு முறைகள் சயனோகென் அயோடைடிலிருந்து தொடங்குகின்றன
பயன்கள்
ஆல்க்கைலேற்ற வினைகளுக்கு உட்கருகவரியல்லாத வலிமையான காரமாக டெட்ராமெத்தில்குவானிடின் பயன்படுகிறது. 1,8-டையசாபைசைக்ளோ[5.4.0]அன்டெக்-7-யீன் மற்றும் 1,5-டையசாபைசைக்ளோ[4.3.0]நோன்-5-யீன் போன்ற விலையுயர்ந்த காரங்களுக்கு மாற்றாக இச்சேர்மம் பயன்படுத்தப்படுகிறது. நீரில் இக்காரம் நன்றாகக் கரையக்கூடியது என்பதால் இதை கரிமக் கரைபான் கலவைகளிலிருந்து எளிமையாகப் பிரித்தெடுக்கலாம். பாலியூரித்தேன் தயாரிப்பில் இச்சேர்மம் ஒரு கார வினையூக்கியாக பயன்படுகிறது.
மேற்கோள்கள்
பகுப்பு:குவானிடின்கள் பகுப்பு:கரிம வேதியியல் வினையாக்கிகள்
டெட்ராபீனைல்போரேட்டு
டெட்ராபீனைல்போரேட்டு (Tetraphenylborate) (ஐயுபிஏசி பெயர்: டெட்ராபீனைல்போரானுவைடு) என்பது ஒரு கரிமபோரான் எதிர்மின் அயனியாகும். நான்கு பீனைல் தொகுதிகளுடன் கூடிய ஒரு மைய்ய போரான் அணு டெட்ராபீனைல்போரேட்டை உருவாக்குகிறது. டெட்ராபீனைல்போரேட்டு உப்புகள் வளர்சிதை மாற்ற வழிமுறையில் இணைநீக்கம் செய்யப்படுகின்றன
மேற்கோள்கள்
பகுப்பு:எதிர்மின் அயனிகள் பகுப்பு:டெட்ராபீனைல்போரேட்டுகள்
புலவர் கால மன்னர்
புலவர் கால மன்னர் என்னும் இந்தப் பகுதியில் சங்க காலப் புலவர்களும் அவர்களது பாடல்களில் குறிப்பிடப்பட்டுள்ள மன்னர் முதலானோரும் தொகுப்பாகக் காட்டப்பட்டுள்ளனர். இதில் சங்கப்பாடல்கள் முழுமையிலும் கண்டறியப்பட்ட செய்திகள் உள்ளன. இதன் வழியே சான்றுகளுடன் சங்ககால வரலாற்று நிரலை அறிந்துகொள்ளலாம்.
மன்னர் முதலானோரை நேரில் கண்டு பாடிய புலவர்களும், மன்னரைப் பற்றிய செய்திகளைக் குறிப்பிட்ட புலவர்களும் உள்ளனர். இவை இங்குப் பகுத்துக் காட்டப்பட்டுள்ளன. இதனால் காலம் உறுதிப்படும். மன்னர் முதலானோர் என்னும் குறியீட்டில் புலவரால் காட்டப்பட்டுள்ள வேந்தர், குறுநில மன்னர், புரவலர், புலவர், குடியின மக்கள் கோசர் வடுகர் முதலானோர் அடங்குவர்.
புலவர்களின் பெயர்கள் அடைமொழி பின்னாக்கப்பட்டு அகரவரிசையில் அடுக்கப்பட்டுள்ளன. அவை அட்டவணை செய்யப்பட்டுள்ளன. மன்னர் முதலானோர் அவ்வாறே குறிப்பிடப்பட்டுள்ளனர். சான்றுகளும் விளக்கங்களும் அடிக்குறிப்பாக்கப்பட்டுள்ளன.
செய்தி விளக்க அட்டவணை - பகுப்பமைதி
இந்தச் செய்தித் தொகுப்பில் விளக்கம் தரும் அட்டவணை 4 பிரிவுகளைக் கொண்டது. இப்பகுப்பு இவ்வாறு காட்டப்பட்டுருக்கும்
புலவர் பெயர்
அடிக்குறிப்பு
பகுப்பு:சங்க காலம் பகுப்பு:சங்ககால அரசர்கள்
கூவத்தூர் ஊராட்சி, அரியலூர்
கூவத்தூர் ஊராட்சி (Koovathur Gram Panchayat), தமிழ்நாட்டின் அரியலூர் மாவட்டத்தில் உள்ள ஆண்டிமடம் வட்டாரத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6400 ஆகும். இவர்களில் பெண்கள் 3192 பேரும் ஆண்கள் 3208 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அப்தப் சிவதசனி
அப்தப் சிவதசனி இவர் ஒரு இந்தியத்திரைப்பட நடிகர். இவர் முதல் முதலில் குழந்தை நட்சத்திரமாக பாலிவுட் திரைத்துறையில் அறிமுகமானார். இவர் இதுவரைக்கும் 40 மேல் திரைப்படங்களில் நடித்துள்ளார் என்பது குறிப்பிடத்தக்கது.
ஆரம்பகால வாழ்க்கை
இவர் மும்பை நகரில் பிறந்தார்.
1987–1994
இவர் 14மாத குழந்தையாக இருக்கையில் பல தொலைக்காட்சி விளம்பரங்களில் நடித்துள்ளார். 1987ம் ஆண்டு Mr. India என்ற திரைப்படத்தில் அறிமுகமானார். அதை தொடர்ந்து Awwal Number, Shahenshah, ChaalBaaz, Insaniyat போன்ற திரைப்படங்களில் நடித்தார்.
1999–2013
இவர் 1999ம் ஆண்டு ராம் கோபால் வர்மா இயக்கிய Mast என்ற திரைப்படத்தில் கதாநாயகனாக அறிமுகமானார். இந்த திரைப்படத்தில் நடித்ததற்காக ஜீ சிறந்த நடிகர் விருது வென்றார். அதை தொடர்ந்து Muskaan, Jaane Hoga Kya, Speed, Money Hai Toh Honey Hai, 	Daddy Cool, Acid Factory, 1920 – Evil Returns, Grand Masti உள்ளிட்ட பல திரைப்படங்களில் நடித்துள்ளார்.
இவர் தற்பொழுது நடித்த Master Plan மற்றும் Dost என்ற திரைப்படங்கள் விரைவில் திரைக்கு வர இருகின்றது. இப்பொழுது இவர் Total Dhamaal என்ற திரைப்படத்தில் நடித்துகொண்டு இருகின்றார்.
இருகாலூர் சின்ன மாரியம்மன் கோயில்
இருகாலூர் சின்ன மாரியம்மன் கோயில் தமிழ்நாட்டில் சேலம் மாவட்டம், இருகாலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
பங்குனி மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இருகாலூர் அத்தனூரம்மன் கோயில்
இருகாலூர் அத்தனூரம்மன் கோயில் தமிழ்நாட்டில் சேலம் மாவட்டம், இருகாலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஓவலுன்
thumb|மங்கோலியர்களின் இரகசிய வரலாறின் 1908ம் ஆண்டு சீன மறு-பதிப்பின் வடிவமைப்பு: எசுகெய், சிலேதுவின் மனைவியான ஓவலுனை (தெமுசினின் எதிர்காலத் தாய்) கடத்துகிறார். மங்கோலிய உரைமூலத்தின் எடுத்தெழுதிய சீனப் பொருள். வலப்பக்கம் சிறிய எழுத்துகளுடன் சீன மொழி அருஞ்சொற்பொருள். ஓவலுன் (Hoelun) என்பவர் கமக் மங்கோலியக் கூட்டமைப்பின் தலைவரான எசுகெயின் மனைவி ஆவார். இவரே செங்கிஸ் கானின் தாய் ஆவார். இவரது வாழ்க்கையைப் பற்றிய தற்போதைய தகவல்களானது மங்கோலியர்களின் இரகசிய வரலாற்றில் இருந்து வருகிறது.
ஆரம்ப வாழ்க்கை
ஓவலுன், ஓலகோனுடு பழங்குடியினத்தில் பிறந்தார். இவர் மெர்கிடு கூட்டமைப்பின் சிலேதுவிற்கு நிச்சயிக்கப்பட்டிருந்தார். ஆனால் கி.பி. 1159ல், இவரது திருமணத்திற்கு பிறகு, மீண்டும் மெர்கிடு முகாமுக்குச் செல்லும் வழியில் எசுகெயால் கடத்தப்பட்டார். எசுகெய் ஓவலுனைத் தன் மூத்த மனைவியாக்கினார். இது ஒரு மரியாதை ஆகும். ஏனென்றால் மூத்த மனைவி மட்டுமே அவரது வாரிசுகளைப் பெற்றெடுக்க முடியும். இவர் ஐந்து குழந்தைகளைப் பெற்றெடுத்தார். தெமுசின் (இவரே பின்னர் செங்கிஸ்கான் என அழைக்கப்பட்டார்), கசர், கச்சியுன், தெமுகே என நான்கு மகன்கள், தெமுலுன் என ஒரு மகள். எசுகெயிக்குச் சோச்சிகல் என இரண்டாம் மனைவி இருந்தார். ஆனால் இவரைத் தான் எசுகெய் முதலில் திருமணம் செய்தார். இவர்களுக்கு பெக்தர் மற்றும் பெலகுதை என இரண்டு மகன்கள் இருந்தனர்.
மேலும் காண்க
பகுப்பு:செங்கிஸ் கான்
கூகுள் இசுகாலர்
கூகுள் இசுகாலர் (Google Scholar) என்பது இலவசமாக அணுகக்கூடிய வலைத் தேடுபொறியாகும், இது அறிவார்ந்த இலக்கியங்களின் முழு உரை அல்லது மீதரவினை வெளியீட்டு வடிவத்தில் துறைவாரியாக வரிசைப்படுத்துகிறது. இதனுடைய பீட்டா வடிவம் நவம்பர் 2004ல் வெளியிடப்பட்டது. இதில் மதிப்பாய்வு செய்யப்பட்ட  இணையவழி ஆய்விதழ்கள், புத்தகங்கள், கருத்தரங்க கையேடுகள், ஆய்வு அறிக்கைகள், விளக்கவுரைகள், ஆய்வுச் சுருக்கத்தொகுப்பு, தொழில்நுட்ப அறிக்கைகள் உட்பட, பிற கல்வியியல் இலக்கியம், நீதிமன்றம் கருத்துத் தொகுப்புகள் மற்றும் காப்புரிமைகள் உள்ளிட்டவை உள்ளன. கூகிள் இசுகாலரின் தரவுத்தளத்தின் அளவை கூகிள் வெளியிடவில்லை என்றாலும், விஞ்ஞான ஆய்வாளர்கள், கட்டுரைகள், மேற்கோள்கள் மற்றும் காப்புரிமைகள் உட்பட சுமார் 389 மில்லியன் ஆவணங்களைக் கொண்டிருப்பதாக மதிப்பிட்டுள்ளனர். இது 2018 சனவரியில் உலகின் மிகப்பெரிய கல்வி தொடர்பான தேடுபொறியாக அமைந்தது. முன்னதாக, மே 2014 நிலவரப்படி இதில் 160 மில்லியன் ஆவணங்கள் உள்ளதாக மதிப்பிடப்பட்டது. குறித்தல் மற்றும் மீள் செலுத்தல் முறையைப் பயன்படுத்தி பிஎல்ஓஎஸ் ஒன்ல் வெளியிடப்பட்ட முந்தைய புள்ளிவிவர மதிப்பீடு 100 மில்லியன் மதிப்பீட்டில் ஆங்கிலத்தில் வெளியிடப்பட்ட அனைத்து கட்டுரைகளின் ஏறக்குறைய 80-90% மதிப்பீட்டு எல்லையினைக் கொண்டுள்ளது என மதிப்பிடப்பட்டுள்ளது. வலைத்தளத்தில் எத்தனை ஆவணங்கள் இலவசமாகக் கிடைக்கின்றன என்பதையும் இந்த மதிப்பீடு தீர்மானிக்கிறது.
விமர்சனம்
கூகுள் இசுகாலர் ஆய்விதழ்களின் தரத்தினைச் சரிபார்க்கவில்லை என்றும் இதன் குறியீட்டில் தரமில்லா இலாப நோக்கமுடைய ஆய்விதழ்களும் இணைக்கப்பட்டுள்ளது என விமர்சிக்கப்பட்டது.
வரலாறு
அலெக்ஸ் வெர்ஸ்டாக் மற்றும் அனுராக் ஆச்சார்யா இடையேயான ஒரு விவாதத்திலிருந்து கூகுள் இசுகாலர் தோற்றுவிக்கப்பட்டது. இவர்கள் இருவரும் கூகிளின் முக்கிய வலை குறியீட்டை உருவாக்கும் பணியில் ஈடுபட்டிருந்தனர். உலகின் பிரச்சனை தீர்ப்பதாகவும் 10% திறமையான தேடுபொறியினை உருவாக்குவது இவர்களது நோக்கமாக இருந்தது. இதன் மூலம் எளிதாகவும் மிகவும் துல்லியமான அணுகலை அனுமதிப்பதாக உள்ளது. இந்த குறிக்கோள் கூகிள் இசுகாலரின் விளம்பர முழக்கத்தில் பிரதிபலித்தது. ”பெரியவர்களின் தோள்களில் நிற்க" என்ற கருத்தானது- புனித பெர்னார்ட் ஆஃப் சார்ட்ரெஸின் மேற்கோளிலிருந்து எடுக்கப்பட்டது. மேலும் பல நூற்றாண்டுகளாக தங்கள் துறைகளுக்குப் பங்களித்த அறிஞர்களுக்கு இது ஒரு ஒப்புதலாகும்.
கூகுள் இசுகாலர் காலப்போக்கில் பல அம்சங்களைப் பெற்றுள்ளது. 2006ஆம் ஆண்டில், மேற்கோள் இறக்குமதி அம்சம் நூலியல் மேலாளர்களை ஆதரித்தது (RefWorks, RefMan, EndNote மற்றும் BibTeX போன்றவை). 2007ஆம் ஆண்டில், கூகுள் இசுகாலர் தங்கள் வெளியீட்டாளர்களுடன் உடன்படிக்கையில் ஆய்வுக் கட்டுரைகளை எண்ணிம மயமாக்குவதற்கும் வெளியிடுவதற்கும் ஒரு திட்டத்தைத் தொடங்கியதாக ஆச்சார்யா அறிவித்தார். இது கூகிள் புத்தகங்களிலிருந்து பிரிக்கப்பட்ட ஒரு முயற்சியாகும். இதன் பழைய ஆய்விதழ்களிலிருந்து படியெடுத்தலில் குறிப்பிட்ட சிக்கல்களில் குறிப்பிட்ட கட்டுரைகளை அடையாளம் காணத் தேவையான பெருந்தரவு இல்லை. 2011ஆம் ஆண்டில், கூகுள் இதன் தேடல் பக்கங்களில் உள்ள கருவிகளிலிருந்தும் இசுகாலரை அகற்றியது. இது எளிதில் அணுகக்கூடியதாகவும், அதன் இருப்பை ஏற்கனவே அறிந்திருக்காத பயனர்களுக்குக் குறைவாகக் கண்டறியக்கூடியதாகவும் இருந்தது. இந்தக் காலகட்டத்தில், ஒத்த அம்ச தளங்கள் சைட்செர் (CiteSeer), சைரசு (Scirus), மற்றும் மைக்ரோசாப்ட் விண்டோஸ் லைவ் அகாடமிக் தேடல் உருவாக்கப்பட்டன. இவற்றில் சில இப்போது செயலிழந்துவிட்டன. இருப்பினும், 2016இல், மைக்ரோசாப்ட் ஒரு புதிய போட்டியாளரான மைக்ரோசாஃப்ட் அகாடமிக் ஒன்றை அறிமுகப்படுத்தியது.
தனிப்பட்ட அறிஞர்கள் தங்களுடைய "இசுகாலர் மேற்கோள்கள் சுயவிவரங்களை" உருவாக்குவதற்கான வாய்ப்பினை 2012ஆம் ஆண்டில் வழங்கி விரிவாக்கம் செய்யப்பட்டது.
அம்சங்கள் மற்றும் விவரக்குறிப்புகள்
இணையத்தில் அல்லது நூலகங்களிலிருந்தாலும் கட்டுரைகளின் எண்ணிம அல்லது இயற் நகல்களைத் தேட கூகுள் இசுகாலர் பயனர்களை அனுமதிக்கிறது. அட்டவணைப் பட்டியலில் "முழு உரை ஆய்வுக் கட்டுரைகள், தொழில்நுட்ப அறிக்கைகள், முன்பதிப்புகள், ஆய்வறிக்கைகள், புத்தகங்கள் மற்றும் பிற ஆவணங்கள் உள்ளிடப்பட்டுள்ளன. கூகுள் இசுகாலரின் பல தேடல் முடிவு கட்டுரைகள் வணிக இதழ்களில் வெளிவந்தவையாக இருப்பதால், பெரும்பாலான நேரங்களில் ஒரு கட்டுரையின் சுருக்கத்தையும் மேற்கோள் விவரங்களையும் மட்டுமே அணுக முடியும். முழு ஆய்வுக் கட்டுரையையும் அணுகக் கட்டணம் செலுத்த வேண்டும். தேடப்பட்ட முக்கிய வார்த்தைகளுக்கான மிகவும் பொருத்தமான முடிவுகள் முதலில் பட்டியலிடப்படும். ஆசிரியரின் தரவரிசை, இதனுடன் இணைக்கப்பட்டுள்ள குறிப்புகளின் எண்ணிக்கை மற்றும் பிற அறிவார்ந்த இலக்கியங்களுக்கான பொருத்தம் மற்றும் ஆய்விதழ்  வெளியீட்டின் தரவரிசை அடிப்படையில் வரிசைப்படுத்தப்படுகிறது.
குழுக்களும் இலக்கிய அணுகலும்
இதன் "குழு" அம்சத்தைப் பயன்படுத்தி, ஆய்விதழ் கட்டுரைகளுக்கான கிடைக்கக்கூடிய இணைப்புகளைக் காட்டுகிறது. 2005 பதிப்பில், ஒரு கட்டுரையின் சந்தா-அணுகல் பதிப்புகள் மற்றும் கட்டுரைகளின் முழு உரை பதிப்புகள் ஆகியவற்றுக்கான இணைப்பை வழங்கியது. 2006இன் பெரும்பகுதியில், வெளியீட்டாளர்களின் பதிப்புகளுக்கு மட்டுமே இணைப்புகளை வழங்கியது. ஆனால் டிசம்பர் 2006 முதல், வெளியிடப்பட்ட பதிப்புகள் மற்றும் முக்கிய திறந்த அணுகல் களஞ்சியங்களுக்கான இணைப்புகளை வழங்கியுள்ளது. இதில் தனிப்பட்ட ஆசிரிய வலைப்பக்கங்களில் இடுகையிடப்பட்டவை மற்றும் ஒற்றுமையால் அடையாளம் காணப்பட்ட பிற கட்டமைக்கப்படாத ஆதாரங்களும் உள்ளன. கூகிள் இசுகாலர் கட்டண அணுகல் மற்றும் திறந்த அணுகல் வளங்களுக்கிடையில் வெளிப்படையாகத் தேர்ந்தெடுத்துப் பெற அனுமதிக்காது. அன் பேவால் வழங்கப்படும் அம்சம் மற்றும் அதன் தரவை உட்பொதிக்கும் கருவிகளான வெப் ஆஃப் சயின்சு, ஸ்கோபசு மற்றும் அன் பேவால் ஆய்விதழ்கள் நூலகங்களால்  இவற்றின் வசூலின் உண்மையான செலவுகள் மற்றும் மதிப்பினைக் கணக்கிடப் பயன்படுத்தப்படுகின்றன.
மேற்கோள் பகுப்பாய்வு மற்றும் கருவிகள்
கூகிள் இசுகாலர் இதன் "மேற்கோள் காட்டப்பட்டது" அம்சத்தின் மூலம், கட்டுரை பார்க்கப்படுவதை மேற்கோள் காட்டிய கட்டுரைகளின் சுருக்கங்களுக்கான அணுகலை வழங்குகிறது. இந்த அம்சம் குறிப்பாக சைட்ஸீர், ஸ்கோபசு மற்றும் வெப் சயின்ஸில் மட்டுமே காணப்பட்ட மேற்கோள் குறியீட்டை வழங்குகிறது. கூகுள் இசுகாலர் வழங்கும் இணைப்புகளைப் பயன்படுத்தி மேற்கோள்களை பல்வேறு வடிவங்களில் நகலெடுக்கலாம் அல்லது ஜோடெரோ போன்ற பயனர் தேர்ந்தெடுக்கப்பட்ட குறிப்பு மேலாளர்களுக்கு இறக்குமதி செய்யலாம்.
"இசுகாலர் மேற்கோள்கள் சுயவிவரங்கள்" என்பது பொது ஆசிரியர்கள் சுயவிவரங்கள், ஆசிரியர்களால் திருத்தக்கூடியவை. தனிநபர்கள், வழக்கமாக ஒரு கல்வி நிறுவனத்துடன் இணைக்கப்பட்டுள்ள முகவரியுடன் கூகுள் கணக்கின் மூலம் உள்நுழைவதால், தங்கள் ஆர்வத்தையும் மேற்கோள்களையும் வழங்கும் தங்கள் பக்கத்தை உருவாக்கலாம். கூகுள் இசுகாலர் தானாகவே தனிநபரின் மொத்த மேற்கோள் சுட்டெண், எச்-சுட்டு மற்றும் ஐ 10-சுட்டு ஆகியவற்றைக் கணக்கிட்டுக் காண்பிக்கின்றது. கூகுளின் கூற்றுப்படி, ஆகஸ்ட் 2014 நிலவரப்படி "முக்கால்வாசி ஆய்வுத் தேடல் முடிவுகளின் பக்கங்கள் ஆய்வாளர்களின் பொது சுயவிவரங்களுடனா இணைப்புகளைக் காட்டுகின்றன".
தொடர்புடைய கட்டுரைகள்
கூகுள் இகாலர் "தொடர்புடைய கட்டுரைகள்" அம்சத்தின் மூலம், நெருக்கமாகத் தொடர்புடைய கட்டுரைகளின் பட்டியலை முன்வைக்கிறது. இது முதன்மையாகக் கட்டுரைகள் அசல் முடிவுக்கு எவ்வளவு ஒத்திருக்கிறது என்பதன் அடிப்படையில் மதிப்பிடப்படுகிறது. இனால் ஒவ்வொரு கட்டுரையின் பொருத்தத்தையும் கணக்கில் எடுத்துக்கொள்கிறது.
அமெரிக்க சட்ட வழக்கு தரவுத்தளம்
அமெரிக்க ஐக்கிய நாடுகளின் வழக்குகளின் கூகுள் இசுகாலரின் சட்ட தரவுத்தளம் விரிவானது. பயனர்கள் 1950 முதல் அமெரிக்க அரசு மேல்முறையீடு மற்றும் உச்ச நீதிமன்ற வழக்குகள், அமெரிக்கக் கூட்டாட்சி மாவட்டம், மேல்முறையீடு, வரி மற்றும் திவால் நீதிமன்றங்கள் (1923 முதல்) மற்றும் 1791 முதல் அமெரிக்க உச்ச நீதிமன்ற வழக்குகள் ஆகியவற்றில் வெளியிடப்பட்ட கருத்துக்களைத் தேடலாம் மற்றும் படிக்கலாம். கூகுள் இசுகாலர் வழக்குக்குளைச் சொடுக்கக்கூடிய மேற்கோள் இணைப்புகளை உட்பொதிந்து வழங்குகிறது. மற்றும் மேற்கோள் காட்டப்பட்ட தகவலில் வழக்குரைஞர்களுக்கு முன் வழக்குச் சட்டத்தையும் நீதிமன்ற தீர்ப்பின் அடுத்தடுத்த மேற்கோள்களையும் ஆய்வு செய்யவும் அனுமதிக்கிறது. கூகுள் இசுகாலர் சட்ட உள்ளடக்க நட்சத்திர பக்க வடிவமைப்பு நீட்டிப்பு வெஸ்ட்லா மற்றும் லெக்சிஸ்நெக்ஸிஸ் பாணி பக்க எண்களை வழக்கின் உரைக்கு ஏற்ப வழங்குகிறது.
தரவரிசை வழிமுறை
பெரும்பாலான கல்வி தரவுத்தளங்கள் மற்றும் தேடுபொறிகள் முடிவுகளைத் தரவரிசைப்படுத்தப் பயனர்களை ஒரு காரணியை (எ.கா. பொருத்தம், மேற்கோள் எண்ணிக்கைகள் அல்லது வெளியீட்டுத் தேதி) தேர்ந்தெடுக்க அனுமதிக்கும்போது, கூகுள் இசுகாலர் ஓர் ஒருங்கிணைந்த தரவரிசை வழிமுறையுடன் முடிவுகளை "ஆராய்ச்சியாளர்கள் தேர்வு செய்யும் வழியில், ஒவ்வொன்றின் முழு உரையையும் எடைபோடுகிறது" கட்டுரை, ஆசிரியர், கட்டுரை தோன்றும் வெளியீடு, மற்றும் பிற அறிவார்ந்த இலக்கியங்களில் இந்த துண்டு எவ்வளவு அடிக்கடி மேற்கோள் காட்டப்பட்டுள்ளது". கூகிள் இசுகாலர் குறிப்பாக மேற்கோள் எண்ணிக்கைகள் மற்றும் ஆவணத்தின் தலைப்பில் சேர்க்கப்பட்டுள்ள சொற்கள் ஆகியவற்றில் அதிக மதிப்பினைக் கொண்டிருப்பதாக ஆராய்ச்சி காட்டுகிறது. ஆய்வுக்கட்டுரை எழுத்தாளர் அல்லது ஆண்டின் தேடல்களில், மேற்கோள்களின் எண்ணிக்கை மிகவும் தீர்மானகரமானது, அதேசமயம் முக்கிய தேடல்களில் மேற்கோள்களின் எண்ணிக்கை அதிக எடையுள்ள காரணியாக இருக்கலாம், ஆனால் பிற காரணிகளும் பங்கேற்கின்றன. இதன் விளைவாக, தேடல் முடிவுகள் பெரும்பாலும் மிகவும் மேற்கோள் காட்டப்பட்ட கட்டுரைகள்.
வரம்புகள் மற்றும் விமர்சனம்
சில தேடுபவர்கள் கூகிள் இசுகாலர் சில குறிப்பிட்ட பத்திரிகைகளில் உள்ள கட்டுரைகளின் மேற்கோள்களைப் பார்க்கும்போது சந்தா அடிப்படையிலான தரவுத்தளங்களுடன் ஒப்பிடக்கூடிய தரம் மற்றும் பயன்பாடாக இருப்பதைக் கண்டறிந்தனர். இந்த "மேற்கோள் காட்டப்பட்ட" அம்சம் குறிப்பாக ஸ்கோபஸ் மற்றும் வெப் சயின்ஸுக்கு கடுமையான போட்டியை ஏற்படுத்துகிறது என்பதை மதிப்புரைகள் அங்கீகரிக்கின்றன. உயிரி மருத்துவ துறையைப் பார்க்கும் போது ஒரு ஆய்வில், கூகுள் இசுகாலரில் மேற்கோள் தகவல்கள் "சில நேரங்களில் போதுமானதாக இல்லை என்றும், மேலும் அடிக்கடி புதுப்பிக்கப்படுகின்றன" என்றும் கண்டறியப்பட்டது. கூகுள் இசுகாலரின் பாதுகாப்பினை மற்ற பொது தரவுத்தளங்களுடன் ஒப்பிடும்போது இது ஒழுக்கத்தால் மாறுபடலாம். கூகுள் இசுகாலர், பணநோக்கமுடைய ஆய்விதழ் உட்படப் பல பத்திரிகைகளைச் சேர்க்க முயல்கிறது என்றும் இவை "உலகளாவிய அறிவியல் பதிவைப் போலி அறிவியலுடன் மாசுபடுத்தியுள்ளன எனவும் குற்றச்சாட்டு உள்ளது. இங்குக் கூகுள் இசுகாலர் கடமையாகவும் கண்மூடித்தனமாகவும் இந்த ஆய்விதழ்களை உள்ளடக்கி உள்ளது எனவும் கூறப்படுகிறது. கூகுள் இசுகாலர் வலம் வந்த அல்லது வெளியீட்டாளர்கள் சேர்க்கப்பட்ட பத்திரிகைகளின் பட்டியலை வெளியிடவில்லை, மேலும் அதன் புதுப்பிப்புகளின் வெளியீட்டுக் காலம் நிச்சயமற்றது. கூகுள் இசுகாலரின் விஞ்ஞான மற்றும் சமூக அறிவியல் கல்வி தரவுத்தளங்களுடன் போட்டியிடுகின்றன என்று நூலியல் சான்றுகள் தெரிவிக்கின்றன. இருப்பினும், 2017ஆம் ஆண்டு நிலவரப்படி, கலை மற்றும் மனிதநேயங்களைப் பற்றிய அறிஞரின் தகவல்கள் அனுபவப்பூர்வமாக ஆராயப்படவில்லை. மேலும் இந்தத் துறைகளில் உள்ள துறைகளுக்கான அறிஞரின் பயன்பாடு தெளிவில்லாமல் உள்ளது. குறிப்பாக ஆரம்பத்தில், சில வெளியீட்டாளர்கள் இசுகாலரை தங்கள் பத்திரிகைகளை வலம் வர அனுமதிக்கவில்லை. எல்செவியர் பத்திரிகைகள் 2007ஆம் ஆண்டின் நடுப்பகுதியிலிருந்துதான் சேர்க்கப்பட்டன. எல்செவியர் அதன் பெரும்பாலான அறிவியல் நேரடி உள்ளடக்கங்களைக் கூகுள் இசுகாலர் மற்றும் கூகுளின் வலைத் தேடலுக்கும் வழங்கத் தொடங்கினார். இருப்பினும், 2014ஆம் ஆண்டு ஒரு ஆய்வு கூகுள் இசுகாலர் ஆங்கிலத்தில் எழுதப்பட்ட வலையில் உள்ள அனைத்து அறிவார்ந்த ஆவணங்களிலும் கிட்டத்தட்ட 90% (சுமார் 100 மில்லியன்) ஐக் காணலாம் என்று மதிப்பிடுகிறது. கூகுள் இசுகாலர் இணைப்புகள் வழியாக 40 முதல் 60 சதவிகித அறிவியல் கட்டுரைகள் முழு உரையில் கிடைக்கின்றன என்று பெரிய அளவிலான ஆய்வுகள் கண்டறிந்துள்ளன.
கூகுள் இசுகாலர் அதன் தரவரிசை வழிமுறையில் மேற்கோள் எண்ணிக்கைக்கு அதிக முக்கியத்துவம் கொடுக்கின்றது. எனவே மத்தேயு விளைவை வலுப்படுத்து விமர்சிக்கப்படுகிறது. அதிக மேற்கோள் காட்டப்பட்ட ஆவணங்கள் தேடல் முடிவில் முதன்மையாகத் தோன்றுவதால் அவை அதிக மேற்கோள்களைப் பெறுகின்றன. அதே நேரத்தில் புதிய ஆவணங்கள் முன்னுரிமை பெறாததால் முன்வரிசையில் தோன்றாது. எனவே கூகுள் இசுகாலரின் பயனர்களிடம் இவை குறைந்த கவனத்தைப் பெறுகின்றன. எனவே குறைவான மேற்கோள்களைப் பெறுகின்றன. கூகுள் இசுகாலர் விளைவு என்பது சில ஆராய்ச்சியாளர்கள் கூகுள் இசுகாலரில் சிறந்த முடிவுகளில் தோன்றும் படைப்புகளை மேற்கோள் காட்டி வெளியிடுவதில் அவர்கள் அளித்த பங்களிப்பைப் பொருட்படுத்தாமல் மேற்கோள் காட்டும்போது, இந்த படைப்புகளின் நம்பகத்தன்மையை அவர்கள் தானாகவே கருதுகிறார்கள், மேலும் ஆசிரியர்கள், விமர்சகர்கள் மற்றும் வாசகர்கள் இந்த மேற்கோள்களை எதிர்பார்க்கிறார்கள் என்று நம்புகிறார்கள். கூகுள் இசுகாலர் அர்விவி முன்அச்சு (arXiv preprint) சேவையகத்தின் வெளியீடுகளைச் சரியாக அடையாளம் காண்பதில் சிக்கல் உள்ளது. தலைப்புகளில் உள்ள இடைக்கணிப்பு எழுத்துக்கள் தவறான தேடல் முடிவுகளை உருவாக்குகின்றன. மேலும் ஆசிரியர்கள் தவறான ஆவணங்களுக்கு ஒதுக்கப்படுகிறார்கள். இது தவறான கூடுதல் தேடல் முடிவுகளுக்கு வழிவகுக்கிறது. சில தேடல் முடிவுகள் எந்தவொரு புரிந்துகொள்ளக்கூடிய காரணமும் இல்லாமல் வழங்கப்படுகின்றன. கூகுள் இசுகாலர் ஸ்பேம் எனப்படும் குப்பைகளுடன் கூடிய ஆபத்தில் உள்ளது. கலிபோர்னியா பல்கலைக்கழகம், பெர்க்லி மற்றும் ஓட்டோ-வான்-குயெரிக்கே பல்கலைக்கழக ஆராய்ச்சியாளர்கள் கூகுள் இசுகாலரில் மேற்கோள் எண்ணிக்கையைக் கையாள முடியும் என்பதையும், சைஜென் (SCIgen) உடன் உருவாக்கப்பட்ட முழுமையான அர்த்தமற்ற கட்டுரைகள் கூகுள் இசுகாலரிடமிருந்து குறியிடப்பட்டன என்பதையும் நிரூபித்தனர். கூகுள் இசுகாலரிடமிருந்து மேற்கோள் எண்ணிக்கைகளைக் கவனமாகப் பயன்படுத்தப்பட வேண்டும் என்று அவர்கள் முடிவு செய்தனர். குறிப்பாக எச்-சுட்டெண் அல்லது தாக்க காரணி போன்ற செயல்திறன் அளவீடுகளைக் கணக்கிடப் பயன்படுத்தும்போது. தனிப்பட்ட அறிஞர் பக்கங்களின் வருகையுடன் கூகுள் இசுகாலர் 2012இல் ஒரு எச்-குறியீட்டைக் கணக்கிடத் தொடங்கியது. ஹார்சிங்ஸ் பப்ளிஷ் அல்லது பெரிஷ் போன்ற பல கீழ்நிலை தொகுப்புகளும் இதன் தரவைப் பயன்படுத்துகின்றன. H-குறியீட்டு கையாள்வது நடைமுறையில் மாற்றுவது கூகுள் இசுகாலர் சிரில் லேபீ மூலம் 2010 நிரூபிக்கப்பட்டது. 2010 கூகுள் இசுகாலர் செபார்டை வழக்கு முடியாமலும் லெக்ஸிஸ் போன்றுள்ளது. ஸ்கோபஸ் மற்றும் வெப் ஆஃப் சயின்ஸ் போன்ற கல்விப் பணிகளின் பிற குறியீடுகளைப் போலல்லாமல், கூகுள் இசுகாலர் ஒரு தரவு நிரலாக்க இடைமுகத்தைப் பராமரிக்கவில்லை. இது தரவு மீட்டெடுப்பைப் தானியக்கமாக்கப் பயன்படுகிறது. தேடல் முடிவுகளின் உள்ளடக்கங்களைப் பெறுவதற்கு வலை ஸ்கிராப்பர்களைப் பயன்படுத்துவதும் விகித வரம்புகள் மற்றும் கேப்ட்சாக்களை செயல்படுத்துவதன் மூலம் கடுமையாகத் தடைசெய்யப்பட்டுள்ளது. கூகுள் இசுகாலர் எண்ணிம ஆவணச் சுட்டியினை (DOI கள்) காண்பிக்கவோ அல்லது ஏற்றுமதி செய்யவோ இல்லை. இது அனைத்து முக்கிய கல்வி வெளியீட்டாளர்களால் தனித்தனியாக அடையாளம் காணவும், தனித்தனியாகக் கல்விப் பணிகளைக் குறிப்பிடவும் செயல்படுத்தவும் ஏற்றுக்கொள்ளப்பட்டதாகும்.